ПУ ''Ђурђевдан'' Крагујевац

Јавна набавка број: 1.1.10/17

Датум: 03.11.2017. године

Крагујевац

ПОНУЂАЧИМА У ПОСТУПКУ

ЈАВНЕ НАБАВКЕ БРОЈ 1.1.10/17 – Опрема за домаћинство

**Предмет**: Одговор на захтев за додатним информацијама или појашњењима у вези са припремањем понуде

По захтеву заинтересованих лица за додатним информацијама или појашњењима у вези са припремањем понуде у отвореном поступку јавне набавке чији је предмет набавка опреме за домаћинство, редни број јавне набавке 1.1.10/17, Наручилац у складу са чланом 63. став 3. Закона о јавним набавкама, објављује одговор.

**Питање 1 :**

У вези са јавном набавком број 1.1.10/17, у делу доказивања додатних услова наведено је да се за раднике наведене струке доставе копије диплoма. Код запошљавања радника, углавном се доставља радна књижица, која је валидан доказ о квалификацији наведених радника односно о њиховој стручној спреми. Да ли је прихватљиво да се као доказ прилажу копија дипломе ИЛИ КОПИЈА РАДНЕ КЊИЖИЦЕ?

**Питање 2 :**

У делуII ТЕХНИЧКЕ КАРАКТЕРИСТИКЕ наведене су карактеристике опреме без икаквих одступања чиме се фаворизују производи једног произвођача. , Молим вас да ли је могуће понудити опрему са минималним одступањима?

**Питање 3 :**

На страни 7 конкурсне документације , наводите да понуђач мора да задовољи и додатне услове и то :

3) Да располаже довољним кадровским капацитетом : да има минимум 5 запослених лица или на други начин радно ангажованих лица, од којих 2 сервисера овлашћена од стране произвођача и то :

1. једног машинског техничара

2. једног електротехничара за термичке и расхладне уређаје .

Не можемо се отети жељи да Вам са поштовањем ближе не појаснимо опис посла машинског техничара:

МАШИНСКИ ТЕХНИЧАРИ се баве пословима везаним за пројектовање , градњу, употребу и одржавање алата и машина. Могу радити у одељењима конструкција машина и алата, на припреми и вођењу производње машинских делова и алата те у контроли руковања и одржавања алатних машина у производним погонима. Конструисањем алата и машина баве се у тиму са машинским инжењерима.

Одговорности машинског техничара :

* Скицирање и прорачунавање различитих елемената машина
* Одређивање места изложености највећим напрезањима
* Одређивање коначног облика елемената машина
* Уклапање елемената у машину
* Одабир материјала за израду елемента машине
* Провера квалитета и функције готовог производа

Вештине које треба да има машински техничар :

* Способности скицирања
* Знања из области статике , техничког цртања, математике
* Знања из области физике
* Познавање врста материјала

Овакво дефинисање додатних услова је потпуно дискриминаторски и ограничавајући за потенцијалне понуђаче који желе да учествују у поступну ЈН а притом немају међу својим кадровима „машинског техничара“. У прилог томе наведен вам је опис посла машинског техничара који је такав да се у потпуности разилази са предметом јавне набавке јер предмет набавке није никакво скицирање , конструисање машина и алата.

Молимо вас да нам појасните вашу ограничавајућу потребу за машинским техничарем и да нам притом потврдите да ли је прихватљиво да понуђач међу својим кадровима има електротехничаре из области термичких и расхладних уређаја, што се иначе сматра као стандард међу понуђачима у поступцима јавних набавки кухињске професионалне опреме. Начин дефинисања додатних услова је дискриминаторски и ограничавајући јер није никаква тајна међу понуђачима ко може да испуни захтеване услове које сте навели у вашој документацији. Уколико не допустите одступања у додатним условима бићемо принуђени да , подношењем захтева за заштиту понуђача , начела ЗЈН тражимо пред републичком комисијом.

**Питање 4 :**

У оквиру поглавља II Техничке карактеристике (спецификације) предмета јавних набавки са исказаним потребним количинама по крајњим корисницима – потписницима уговора , позиција 3 Фрижидер , једна од тражених карактеристика гласи :

* Температурно подручје -2/+8 °С
* Висина 2050 мм

Произвођач фрижидера који се захтева је изменио техничке карактеристике а у то се можете и сами уверити увидом у сајт истог , те је захтеване карактеристике немогуће доказати. Наиме , температурни режим је сада од 0 °С до 10 °С са могућношћу подешавања температуре на лицу места од стране корисника на режим од -2 °С до +8 °С. Висину фрижидера такође није могуће доказати јер износи 2030мм тј. 2100мм рачунајући и подесиве ногице.

1. Да ли је прихватљиво понудити фрижидер са температурним подручјем од 0 °С до 10 °С са могућношћу подешавања жељене температуре на лицу места?
2. Да ли је прихватљиво понудити фрижидер са висином од 2030/2100мм?

**Одговори на питања 1, 2, 3 и 4:**

У циљу омогућавања што веће конкуренције понуђача, Koмисија за јавну набавку ће извршити измену конкурсне документације коју ће објавити на Порталу јавних набавки и својој интернет страници.

Комисија за јавну набавку